Jan T. Jørgensen

Jan Thorstein Jørgensen (født 24. juni 1948, død 21. august 2010) var en norsk sivilingeniør og bedriftsleder.

Jørgensen var utdannet maskiningeniør fra NTH, og hadde også videreutdannelse fra Handelshøyskolen BI og Harvard Business School.

Jørgensen var leder for EB Forsvar i en tiårsperiode frem til 1987, da han ble administrerende direktør for Kongsberg Våpenfabrikk (senere Kongsberg Gruppen). Han gikk deretter over til Kværner, der han ledet selskapets olje- og gassdivisjon i perioden 1999-2002. Jørgensen hadde senere lederjobber i Umoe, Kitron og Eltek. Han var også styreformann i BaneTele.

 Referanser 
«Ny sjef på Kongsberg Våpenfabrikk». NTBtekst (3. juni 1987)

«KVsjefen: En utfordrende jobb». Aftenposten Morgen (9. juni 1987)

Kategori:Norske sivilingeniører
Kategori:Norske konsernsjefer
Kategori:Norske maskiningeniører
Kategori:Alumni fra NTNU
Kategori:Alumni fra Handelshøyskolen BI
Kategori:Alumni fra Harvard Business School